Source: http://www.harjavalta.fi/palvelut/koulutus_ja_varhaiskasvatus/pirkkalan_koulu/jarjestyssaannot/
Timestamp: 2018-04-25 20:10:31+00:00
Document Index: 18097081

Matched Legal Cases: ['§ 3', '§ 1', '§ 2', '§ 3', '§ 4', '§ 1', '§ 1', '§ 1']

Järjestyssäännöt - Harjavallan kaupunki
Pirkkalan koulun järjestyssäännöt
Järjestyssääntöjen tarkoitus on edistää koulun sisäistä järjestystä, opiskelun esteetöntä sujumista
sekä kouluyhteisön turvallisuutta ja viihtyisyyttä.
Järjestyssäännöt ovat voimassa kouluaikana ja koulun alueella (aidattu alue). Järjestyssääntöjä noudatetaan myös koulun retkillä ja koulun järjestämissä tapahtumissa.
Oppilaalla on oikeus saada opetusta kaikkina koulun työpäivinä ja oikeus turvalliseen opiskeluympäristöön.
Harjavallassa on laadittu suunnitelma oppilaiden suojaamiseksi väkivallalta, kiusaamiselta ja häirinnältä.
Olen kaikkien kaveri ja puutun kiusaamiseen.
Otan muut huomioon ja annan toisille opiskelurauhan.
Tervehdin toisia.
Pukeudun asiallisesti. Asialliseen pukeutumiseen kuuluu tarkoituksenmukainen pukeutuminen liikuntatunnille. En pukeudu myöskään toisia loukkaavalla tavalla tai hyvän tavan vastaisesti.
Saavun ajoissa oppitunnille.
En julkaise toisesta henkilöstä otettua valokuvaa tai videota ilman tämän lupaa internetissä, sosiaalisessa mediassa tai muussa julkisessa paikassa.
En kopioi tekstiä tai kuvia luvatta lähdettä ilmaisematta.
Koulumatkoilla kypäränkäyttö on suositeltavaa.
Huolehdin koulun omaisuudesta, oppimateriaaleista ja omista tavaroista sekä kunnioitan toisten omaisuutta.
En roskaa ja siivoan jälkeni.
Ilmoitan turvallisuuteen liittyvästä viasta tai puutteesta välittömästi koulun henkilökuntaan kuuluvalle.
Liikun välitunnilla turvallisesti ottaen toiset huomioon.
Koulun pihalla lumipallojen heittäminen on kielletty.
Muistan, että olen koulussa oppiakseni asioita. Siksi noudatan opettajan ohjeita kännykän ja muiden laitteiden käytössä oppi- ja välitunneilla.
Toimin vastuullisesti myös sosiaalisessa mediassa.
Lailla kiellettyjen, vaarallisten tai omaisuuden vahingoittamiseen tarkoitettujen esineiden tai aineiden tuominen kouluun on kiellettyä. Tämän koskee muun muassa alkoholia, tupakkalain tarkoittamia tupakkaa ja tupakkatuotteita, huumausainelain tarkoittamia huumausaineita, veitsiä, ampuma-aseita, laserosoittimia sekä vastaavia esineitä ja aineita.
Paikallinen opetussuunnitelma sisältää ohjeistuksen kurinpitokeinojen käyttämisestä.
Perusopetuslain mukaisia kurinpitokeinoja ovat:
35 § 3 mom. siivousvelvoite, 35a § kasvatuskeskustelu, 36 § 1 mom. jälki-istunto, 36 § 2 mom. oppilaan määrääminen poistumaan, 36 § 3 mom. oppilaan opetukseen osallistumisen evääminen, 36 § 4 mom. oppilaan määrääminen tekemään kotitehtäviään,36 § 1 mom. kirjallinen varoitus ja 36 § 1 mom. määräaikainen erottaminen.
Perusopetuslain mukaisia turvaamistoimenpiteitä ovat 36b § 1 mom. oppilaan poistaminen tilasta, 36d § esineiden tai aineiden haltuunotto.
Järjestyssäännöistä tiedotetaan Wilman kautta. Ne käsitellään yhdessä henkilökunnan ja oppilaiden kanssa aina lukuvuoden alussa. Järjestyssääntöjä päivitetään tarvittaessa huoltajien, oppilaiden tai henkilöstön aloitteesta. Ennen järjestyssääntöjen vahvistamista tulee kuulla oppilaskuntaa.
Järjestyssääntöjen toimivuutta tarkastellaan lukuvuoden lopussa koulutyön arvioinnin yhteydessä.
Nämä järjestyssäännöt on käsitelty 20.9.2016 oppilaskunnan hallituksen kokouksessa ja 21.9.2016 opettajainkokouksessa. Järjestyssäännöt käsitellään sivistyslautakunnassa 25.10.2016. Uudet järjestyssäännöt ovat voimassa toistaiseksi 1.11.2016 alkaen.
Etusivu » Palvelut » Koulutus ja varhaiskasvatus » Pirkkalan koulu » Järjestyssäännöt